Diari Oficial de la Generalitat Valenciana


Sumari del DOGV 8360, del 13-08-2018 (2018/7940)

RESOLUCIÓ de 8 d'agost de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es concedeixen i es publiquen les subvencions per a la realització de projectes i iniciatives en matèria de recuperació de la memòria històrica, a fi de promoure la convivència democràtica, i projectes i iniciatives que promoguen el desenvolupament de drets i llibertats fonamentals, desplegats per ajuntaments i mancomunitats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8360

Data del DOGV
:   13-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7940


Data del document
:   08-08-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

RESOLUCIÓ de 8 d'agost de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es concedeixen i es publiquen les subvencions per a la realització de projectes i iniciatives en matèria de recuperació de la memòria històrica, a fi de promoure la convivència democràtica, i projectes i iniciatives que promoguen el desenvolupament de drets i llibertats fonamentals, desplegats per ajuntaments i mancomunitats de la Comunitat Valenciana. [2018/7940]  
  
  
Per mitjà de l'Ordre 21/2016, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques (DOGV 7837, 26.07.2016), es van establir les bases reguladores per a la concessió de subvencions destinades a projectes i iniciatives en matèria de recuperació de la memòria històrica que afavorisquen la convivència democràtica, i a projectes i iniciatives que promoguen el desenvolupament de drets i llibertats fonamentals.  
En aquesta ordre es regulen tres línies d'ajudes, l'assenyalada com a línia 2 correspon a ajudes destinades a subvencionar projectes i iniciatives en matèria de recuperació de la memòria històrica, a fi de promoure la convivència democràtica, desenvolupats per ajuntaments i mancomunitats de la Comunitat Valenciana.  
Per mitjà de la Resolució de 26 de febrer de 2018, la Conselleria de Justícia, Administració Pública, Reformes Democràtiques i Llibertats Públiques va convocar, per a l'any 2018, subvencions per a la realització de projectes i iniciatives en matèria de recuperació de la memòria històrica, a fi de promoure la convivència democràtica, i projectes i iniciatives que promoguen el desenvolupament de drets i llibertats fonamentals, desplegats per ajuntaments i mancomunitats de la Comunitat Valenciana (DOGV 8248, 06.03.2018).  
Vistes les sol·licituds presentades a l'empara de la resolució esmentada, i vist que la comissió de valoració, en la reunió de 3 de agost de 2018, ha aprovat l'informe en el qual es concreta el resultat de l'avaluació de les sol·licituds, d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Vist l'informe de l'òrgan instructor, de 3 d'agost de 2018, en el qual s'informa que els ajuntaments i les mancomunitats beneficiàries d'aquestes subvencions compleixen tots els requisits per a accedir a les ajudes establides en la convocatòria.  
En compliment del que preceptuen els articles 6 i 9 de l'Ordre 21/2016, de 19 de juliol, així com en el resolc huité de la Resolució de 6 de febrer de 2018, i de conformitat amb el que es preveu en l'article 3 del Decret 87/2018, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, i en l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
  
Primer  
Considerar que han desistit de les sol·licituds els ajuntaments indicats en l'annex I, d'acord amb els articles 68 i 21 de la Llei 39/2015, d'1 d'octubre, del procediment administratiu comú de les administracions públiques, i el que es disposa l'apartat seté de la convocatòria, després d'haver sigut requerits i no haver esmenat degudament les sol·licituds.  
  
  
Segon  
Excloure les sol·licituds indicades en l'annex II, per les causes indicades en aquest.  
  
Tercer  
Excloure les sol·licituds indicades en l'annex III, ja que s'ha comprovat que, en la data de la de concessió, l'entitat sol·licitant no estava al corrent en el compliment de les obligacions tributàries i/o amb la Seguretat Social, de conformitat amb el que preveu l'article 3.1.f de l'ordre de bases i en la legislació en matèria de subvencions.  
  
Quart  
Minorar la quantia subvencionable de les sol·licituds indicades en l'annex IV, d'acord amb el que preveu l'article 12 de l'ordre de bases.  
  
  
Cinqué  
Concedir una subvenció a les sol·licituds dels ajuntaments i mancomunitats que s'indiquen en l'annex V d'aquesta resolució, per un import global de 239.886,94 - (dos cents trenta-nou mil huit-cents huitanta-sis euros amb noranta-quatre cèntims), a càrrec del capítol IV, línia de subvenció S7922000, del programa 89.09.54.473.22, de la Direcció General de Reformes Democràtiques i Accés a la Justícia, del pressupost de la Generalitat per a 2018.  
En l'annex esmentat es detalla l'import assignat a cada un dels projectes dels ajuntaments i mancomunitats que han superat els 10 punts, atés l'ordre de puntuació i fins a l'esgotament dels fons establits en la convocatòria.  
  
Sisé  
1. En l'annex VI s'indiquen aquells ajuntaments els projectes dels quals han superat els 10 punts i que no han obtingut subvenció per haver-se esgotat els fons establits en la convocatòria.  
2. Quan es produïsca la renúncia d'algun dels beneficiaris a la subvenció, el crèdit pressupostari no aplicat podrà concedir-se sense necessitat de nova convocatòria a l'entitat sol·licitant següent per ordre de puntuació. En el cas d'aquelles sol·licituds que hagen obtingut una mateixa puntuació, es tindrà en compte el criteri d'ordre de registre d'entrada, i la primera serà aquella sol·licitud presentada en data més recent, en relació amb aquella que ha tingut entrada en una data posterior.  
  
Seté  
1. La justificació de les subvencions per part dels ajuntaments i mancomunitats beneficiàries es realitzarà d'acord amb el que estableix l'article 14 de l'ordre de bases reguladores.  
2. La presentació de la justificació es realitzarà de forma telemàtica en els termes previstos en el resolc deu de la Resolució de 26 de febrer de 2018.  
3. Es reduirà proporcionalment la subvenció en el cas que la justificació de les despeses realitzades no arribe a la quantia atorgada, així com, quan havent-se subvencionat una part del cost total de l'activitat, no es justifique l'import total de la despesa que supose el desenvolupament d'aquesta activitat. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En qualsevol cas es garantirà el dret d'audiència a l'interessat.  
  
Huité  
1. El pagament de les subvencions es realitzarà en pagament únic, després de la justificació de la despesa realitzada, per mitjà de transferència bancària al compte designat per l'ajuntament o mancomunitat beneficiària en la sol·licitud.  
2. El termini màxim per a la presentació de la justificació de la subvenció finalitzarà el 14 de novembre de 2018.  
  
Nové  
Els ajuntaments i mancomunitats beneficiaris estaran sotmesos a les actuacions de control i supervisió contingudes en l'article 13 de les bases reguladores.  
  
Contra aquesta resolució, que posa fi a la via administrativa, es podrà interposar recurs potestatiu de reposició davant el mateix òrgan que l'ha dictada, en el termini d'un mes comptador des de l'endemà de la publicació en el Diari Oficial de la Generalitat Valenciana, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que es disposa en la legislació reguladora de la jurisdicció contenciosa administrativa, i la legislació de procediment administratiu comú, sense perjudici que puguen interposar qualsevol altre que consideren pertinent.  
  
València, 8 d'agost de 2018.- La consellera de Justícia, Administració Pública, Reformes Democràtiques i Llibertats Públiques, p. a. (Art. 3 Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques), la directora general de Justícia: Verónica López Ramón.